cyanic-selkie/wikianc huggingface dataset:
ওলেহ স্ক্রিপকা
বিতর্ক
২০১৪ সালে, স্ক্রিপকা রসিসকায়া গেজেটার সাথে একটি সাক্ষাত্কারে বলেছিলেন যে তিনি এবং ভোপলি ভিদোপ্লিয়াসোভা আর রাশিয়া য় অভিনয় করবেন না।সেই বছরের শেষের দিকে, তিনি লন্ডনে একটি কনসার্ট থেকে বেরিয়ে এসেছিলেন যাতে জনপ্রিয় রাশিয়ান গায়ক ভ্যালেরিয়াও ছিলেন, তিনি বলেছিলেন যে তিনি রাশিয়ায় বা রাশিয়ানদের সাথে "যতদিন পর্যন্ত রাশিয়া এবং ইউক্রেন যুদ্ধে থাকবে" পারফর্ম করবেন না।
২০১৬ সালে, স্ক্রিপকা এবং অন্যান্য অসংখ্য ইউক্রেনীয় বিনোদনকারীরা দেশটিতে রাশিয়ান চলচ্চিত্র এবং সঙ্গীত সম্প্রচার নিষিদ্ধ করার পাশাপাশি রাশিয়ান চলচ্চিত্র এবং সঙ্গীত আমদানি নিষিদ্ধ করার জন্য রাষ্ট্রপতি পেট্রো পোরোশেঙ্কোর কাছে তদবির করেছিলেন।
এপ্রিল ২০১৭-এ, তিনি বলেন যে যারা ইউক্রেনীয় ভাষায় কথা বলেন না তাদের "নিম্ন আইকিউ" আছে এবং তাদের " ঘেটোতে " পাঠানো উচিত।তিনি এই মন্তব্যগুলি অস্বীকার করেছেন, তবে রেকর্ডিং প্রকাশ পেয়েছে। সেই মাসের ২২ তারিখে, স্ক্রিপকাকে রাশিয়ান প্র্যাঙ্কস্টার ভ্লাদিমির কুজনেটসভ, ভোভান এবং লেক্সাস খ্যাতির দ্বারা ডাকা হয়েছিল, যিনি নিজেকে ইউক্রেনের অভ্যন্তরীণ বিষয়ক মন্ত্রী আর্সেন আভাকভ হিসাবে পরিচয় করিয়েছিলেন। "আভাকভ" এর সাথে কথোপকথনের সময়, স্ক্রিপকাকে তার মন্তব্য সম্পর্কে প্রশ্ন করা হয়েছিল, এবং সংবাদপত্র উক্রাইনস্কা প্রাভদাকে তার কথাগুলি প্রসঙ্গের বাইরে নেওয়ার জন্য অভিযুক্ত করেছিল। সেই রাত পর্যন্ত তিনি আনুষ্ঠানিক ক্ষমা চাননি, যখন তিনি বুঝতে পেরেছিলেন যে তিনি প্র্যাঙ্কের শিকার হয়েছেন। তার ক্ষমাপ্রার্থনায়, তিনি আরও বলেছেন যে প্র্যাঙ্ক কলটি তার বিরুদ্ধে "উস্কানি" নয়, বরং সমস্ত ইউক্রেনের বিরুদ্ধে ছিল।
পাবলো নেরুদা
রিকার্দো এলিসের নেফতালি রেইয়েস বাসোয়ালতো (১২ জুলাই ১৯০৪ - ২৩ সেপ্টেম্বর ১৯৭৩), যিনি তার ছদ্মনাম এবং পরবর্তীকালে আইনসিদ্ধ নাম পাবলো নেরুদা নামে অধিক পরিচিত, একজন চিলীয় কবি-কূটনীতিক ও রাজনীতিবিদ ছিলনে। তিনি ১৯৭১ সালে সাহিত্যে নোবেল পুরস্কার অর্জন করেন। নেরুদা মাত্র তেরো বছর বয়েসে কবি হিসেবে পরিচিতি লাভ করেন এবং বিভিন্ন ধরনের কবিতা লিখতে শুরু করেন, তন্মধ্যে ছিল পরাবাস্তববাদী কবিতা, ঐতিহাসিক মহাকাব্য, প্রকাশ্য রাজনৈতিক ইশতেহার, গদ্য আত্মজীবনী এবং ভালোবাসার কবিতা, তন্মধ্যে একটি হল ১৯২৪ সালে প্রকাশিত বিশটি কবিতা ভালোবাসার একটি গান হতাশার শীর্ষক কাব্যগ্রন্থ।
নেরুদা তার জীবদ্দশায় বিভিন্ন দেশের বহু কূটনীতিক পদে অধিষ্ঠিত ছিলেন এবং চিলীয় কমিউনিস্ট পার্টির সেনেটর হিসেবে এক মেয়াদ দায়িত্ব পালন করেন। ১৯৪৮ সালে রাষ্ট্রপতি গাব্রিয়েল গোন্সালেস ভিদেলা চিলিতে কমিউনিজম বাতিল করলে নেরুদার বিরুদ্ধে গ্রেফতারি পরোয়ানা জারি হয়। তার বন্ধুরা তাকে বন্দর নগরী বালপারাইসোর একটি বাড়ির বেজমেন্টে মাস খানেক লুকিয়ে রাখে এবং ১৯৪৯ সালে তিনি মাইহু হ্রদের নিকটবর্তী এক গিরিপথ দিয়ে পালিয়ে আর্জেন্টিনা চলে যান। তিনি তিন বছরের আগে আর চিলিতে ফিরে আসেননি। তিনি চিলির সমাজতান্ত্রিক রাষ্ট্রপতি সালভাদোর আইয়েন্দের ঘনিষ্ঠ পরামর্শদাতা ছিলেন এবং স্টকহোম থেকে নোবেল পুরস্কার নিয়ে চিলিতে ফিরে আসার পর আলেন্দে এস্তাদিও নাসিওনালে ৭০,০০০ লোকের সম্মুখে তাকে বই পড়ে শুনাতে আমন্ত্রণ জানান।
নেরুদাকে প্রায়ই চিলির জাতীয় কবি বলে বিবেচনা করা হয়। তার সৃষ্টিকর্মগুলো বিশ্বব্যাপী জনপ্রিয় এবং প্রভাব বিস্তারকারী। কলম্বীয় ঔপন্যাসিক গাব্রিয়েল গার্সিয়া মার্কেস একদা তাকে "২০শ শতাব্দীর যে কোন ভাষার সেরা কবি" বলে অভিহিত করেন, এবং সমালোচক হ্যারল্ড ব্লুম তার দ্য ওয়েস্টার্ন ক্যানন বইতে নেরুদাকে পশ্চিমা রীতির কেন্দ্রীয় লেখক হিসেবে অন্তর্ভুক্ত করেন।
প্রাথমিক জীবন
ডান|থাম্ব|170px|তরুণ বয়সে নেরুদা রিকার্দো এলিয়েসের নেফতালি রেইয়েস বাসোয়ালতো ১৯০৪ সালের ১২ই জুলাই চিলির সান্তিয়াগোর ৩৫০ কিমি দক্ষিণের লিনারেস প্রদেশের (বর্তমান বৃহত্তর মাউলে অঞ্চল) পাররাল শহরে জন্মগ্রহণ করেন। তার পিতা হোসে দেল কারমেন রেইয়েস মোরেলস একজন রেলওয়ের কর্মকর্তা এবং মাতা রোসা নেফতালি বাসোয়ালতো ওপাজো একজন বিদ্যালয়ের শিক্ষিকা ছিলেন। তার মাতা তার জন্মের দুমাস পর মৃত্যুবরণ করেন। তার মৃত্যুর পর পরই রেইয়েস তেমুকোতে পাড়ি জমান। তিনি সেখানে ত্রিনিদাদ কানদিয়া মালভারদে নামক একটি মহিলাকে বিয়ে করেন, যার পূর্বে নয় বছর বয়সী রোদোলফো দে লা রোসা নামক একজন পুত্রসন্তান ছিল। নেরুদা তেমুকোতে তার সৎভাই রোদোলফো এবং আউরেইয়া তোলরা নামক একজন কাতালান মহিলার সাথে তার পিতার বিবাহ-বহির্ভূত সম্পর্কের ফলে জন্ম নেওয়া সৎবোন লরা হেরমিনিয়া "লরিতা"র সাথে বেড়ে ওঠেন। তিনি তার প্রথম দিকের কবিতাগুলো ১৯১৪ সালের শীতকালে রচনা করেছিলেন। নেরুদা একজন নাস্তিক।
সাহিত্যিক জীবন
১৯২১ সালে ১৬ বছর বয়সে নেরুদা শিক্ষক হওয়ার অভিপ্রায়ে সান্তিয়াগোতে চিলি বিশ্ববিদ্যালয়ে ফরাসি পড়তে যান। তবে তিনি অল্পদিনের মধ্যেই দিন-রাত এক করে তিনি সাহিত্য ও কবিতা লেখায় মন দেন এবং প্রখ্যাত লেখক এদুয়ার্দো বারিয়োসের সহায়তায় সে সময়ে চিলির অন্যতম প্রধান প্রকাশক ডন কার্লোস জর্জ নাসিমেন্তোর সাথে সাক্ষাৎ করেন। ১৯২৩ সালে নাসিমেন্তোর সম্পাদনায় তার কবিতার প্রথম খণ্ড ক্রেপুস্কুলারিও প্রকাশিত হয় এবং এরপর বিশটি কবিতা ভালোবাসার একটি গান হতাশার প্রকাশিত হয়। দ্বিতীয় বইটি ছিল ভালোবাসার কবিতার সংকলন যা এতে উল্লিখিত যৌনউদ্দীপনা নিয়ে সমালোচিত হয়, বিশেষ করে লেখকের তরুণ বয়স বিবেচনায়। দুটি সৃষ্টিকর্মই সমাদৃত হয় এবং বহু ভাষায় অনূদিত হয়। এই দশকে বিশটি কবিতার মিলিয়নের অধিক কপি বিক্রি হয় এবং নেরুদার শ্রেষ্ঠকর্ম হয়ে ওঠে। তবে ১৯৩২ সালের পূর্ব পর্যন্ত এর দ্বিতীয় সংস্করণ প্রকাশিত হয়নি। ১০০ বছর পরের বিশটি কবিতা বইটি স্পেনীয় ভাষার সর্বোচ্চ বিক্রীত কবিতার বই হিসেবে তার স্থান ধরে রেখেছে। ২০ বছর বয়সে নেরুদা একজন সফল আন্তর্জাতিক কবি হওয়ার খ্যাতি অর্জন করেন।
১৯২৬ সালে নেরুদা তেন্তাতিভা দেল ওম্ব্রে ইনফিনিতো সংকলন এবং এল হাবিতান্তে ই সু এস্পেরাঞ্জা উপন্যাস প্রকাশ করেন। ১৯২৭ সালে আর্থিক হতাশার কারণে তিনি ব্রিটিশ ভারতের প্রদেশ হিসেবে দিল্লি থেকে পরিচালিত ব্রিটিশ উপনিবেশ বার্মার রাজধানী রাঙ্গুনে সম্মানসূচক কনসুলার পদ গ্রহণ করেন। তিনি তখন পর্যন্ত রাঙ্গুন নামক স্থানটির নামই শোনেননি। পরবর্তীকালে তিনি কলম্বো (সিলন), বাটাভিয়া (জাভা) এবং সিঙ্গাপুরে কর্মরত ছিলেন। বাটাভিয়াতে থাকাকালীন তিনি ওলন্দাজ ব্যাংকের কর্মকর্তা মারিইকে আন্তোনিয়েতা হাগেনার ভোগেলসাঙ্গের (মারুকা নামে পরিচিত) সাথে পরিচিত হন এবং ১৯৩০ সালের ৬ ডিসেম্বর বিবাহবন্ধনে আবদ্ধ হন। কূটনৈতিক দায়িত্ব পালনকালে নেরুদা প্রচুর কবিতা পড়তেন, বিভিন্ন কবিতার ধরনের সাথে পরিচিত হন এবং রেসিদেন্সিয়া এন লা তিয়েরা-এর প্রথম দুই খণ্ড লিখেন, যাতে অনেক পরাবাস্তব কবিতা অন্তর্ভুক্ত ছিল।
স্পেনীয় গৃহযুদ্ধ
থাম্ব|পাবলো নেরুদার একমাত্র কন্যা মালভা মারিনার সমাধিস্থল চিলিতে ফেরার পর নেরুদাকে বুয়েনোস আইরেসে কূটনৈতিক পদ দেওয়া হয়েছিল, এবং পরে স্পেনের বার্সেলোনায় পাঠানো হয়। পরবর্তীকালে তিনি মাদ্রিদে কনসুল হিসেবে গ্যাব্রিয়েলা মিস্ত্রালের স্থলাভিষিক্ত হন। সেখানে তাকে ঘিরে একটি প্রাণোচ্ছল সাহিত্য মহল তৈরি হয় এবং লেখক রাফায়েল আলবের্তি, ফেদেরিকো গারসিয়া লোরকা ও পেরুভীয় কবি সেসার ভাইয়েহোর সাথে তার বন্ধুত্ব হয়। তার একমাত্র কন্যা মালভা মারিনা (ত্রিনিদাদ) রেইয়েস ১৯৩৪ সালে মাদ্রিদে জন্মগ্রহণ করেন। ছোটকাল থেকেই তিনি রোগব্যাধিতে জর্জরিত ছিলেন, বিশেষ করে হাইড্রোসেফালাসে আক্রান্ত ছিলেন। তিনি ১৯৪৩ সালে মাত্র নয় বছরে মারা যান। মালভা তার এই ছোট্ট জীবনের বেশিরভাগ সময় নেদারল্যান্ডসে কাটান, কারণ নেরুদার তাকে উপেক্ষা ও পরিত্যাগ করায় তার মাতা তাদের ভরণপোষণের জন্য যে কোন ধরনের কাজ নিতে বাধ্য হয়।   এই সময়ে নেরুদা তার স্ত্রীর থেকে বিচ্ছিন্ন হতে থাকেন এবং তার চেয়ে ২০ বছরের বড় অভিজাত আর্জেন্টিনীয় শিল্পী দেলিয়া দেল কারিলের সাথে সম্পর্কে জড়ান।
স্পেন গৃহযুদ্ধে লিপ্ত হলে নেরুদা প্রথমবারের মত রাজনৈতিক হয়ে পড়েন। স্পেনের গৃহযুদ্ধকালীন তার অভিজ্ঞতা ও এর ফলাফল তাকে একদিকে কেন্দ্রীভূত কাজ থেকে সরিয়ে সামষ্ঠিক কার্যাবলিতে মনোযোগী হতে বাধ্য করে। নেরুদা বাকি জীবনে অত্যন্ত উৎসাহী কমিউনিস্ট হয়ে পড়েন। তার সাহিত্যিক বন্ধুদের এবং দেল কারিলের বামপন্থী রাজনীতি এই সিদ্ধান্তে প্রভাব ফেলে, কিন্তু সবচেয়ে প্রভাবক ছিল একনায়ক ফ্রান্সিস্কো ফ্রাঙ্কোর প্রতি অনুগত দল কর্তৃক গার্সিয়া লোরকার মৃত্যুদণ্ড প্রদান। নেরুদা তার বক্তৃতা ও লেখনীর মাধ্যমে স্পেনীয় প্রজাতন্ত্রের প্রতি তার সমর্থন জানান, বিশেষ করে এসপানা এন এল কোরাজোন (১৯৩৮) প্রকাশের মধ্য দিয়ে। তার রাজনৈতিক অনুসমর্থনের জন্য তিনি কনসুল পদ হারান। ১৯৩৭ সালের জুলাই মাসে তিনি স্পেনের যুদ্ধ নিয়ে বুদ্ধিজীবীদের মনোভাব সম্পর্কিত আলোচনার জন্য ভালেনসিয়া, বার্সেলোনা ও মাদ্রিদে অনুষ্ঠিত দ্বিতীয় আন্তর্জাতিক লেখক কংগ্রেসে অংশগ্রহণ করেন। সেখানে অঁদ্রে মালরো, আর্নেস্ট হেমিংওয়ে ও স্টিফেন স্পেন্ডারসহ অসংখ্য লেখক উপস্থিত ছিলেন।
ভোগেলসাঙ্গের সাথে নেরুদার বৈবাহিক সম্পর্কে ফাটল ধরে এবং ১৯৪৩ সালে মেক্সিকোতে তাদের বিবাহবিচ্ছেদ ঘটে। তার তালাকপ্রাপ্ত স্ত্রী স্পেনের বৈরিতা থেকে মুক্তি পেতে তার অসুস্থ কন্যাকে নিয়ে মন্টে কার্লোতে এবং এরপর নেদারল্যান্ডসে চলে যান। তাদের আর কখনো দেখা হয়নি। স্ত্রীর সাথে বিচ্ছেদের পর নেরুদা ফ্রান্সে দেলিয়া দেল কারিলের সাথে বসবাস করেন এবং ১৯৪৩ সালে তেতেকালায় তাকে বিয়ে করেন। তবে, চিলীয় কর্তৃপক্ষ তার নতুন এই বিবাহকে স্বীকৃতি দেয়নি, কারণ ভোগেলসাঙ্গের সাথে তার বিবাহবিচ্ছেদ অবৈধ বলে বিবেচিত হয়েছিল।
১৯৩৮ সালে পেদ্রো আগিরে সের্দার রাষ্ট্রপতিত্বের নির্বাচনের পর নেরুদা প্যারিসে স্পেনীয় অভিবাসীদের জন্য বিশেষ কনস্যুল হিসেবে নিয়োগপ্রাপ্ত হন। সেখানে তিনি অবহেলিত ক্যাম্পসমূহে ফরাসিদের দ্বারা আটককৃত ২,০০০ স্পেনীয় শরণার্থীকে উইনিপেগ নামক পুরনো একটি জাহাজে করে চিলিতে স্থানান্তরের দায়িত্ব পালন করেন। নেরুদার বিরুদ্ধে প্রায়ই অভিযোগ ওঠে যে তিনি যারা প্রজাতন্ত্রের পক্ষে লড়াই করেছিলেন তাদের বাদ দিয়ে শুধু সহকর্মী সাম্যবাদীদের দেশত্যাগের জন্য বেছে নিতেন। জার্মান আক্রমণ ও দখলের সময় অনেক রিপাবলিকান এবং নৈরাজ্যবাদী নিহত হয়েছিল। অন্যরা মনে করেন, নেরুদা ২,০০০ শরণার্থীদের মধ্যে মাত্র কয়েকশজনকে বেছে নিয়েছিলেন, নির্বাসিত স্পেনীয় রিপাবলিকান সরকারের রাষ্ট্রপতি হুয়ান নেগরিন কর্তৃক প্রতিষ্ঠিত স্পেনীয় শরণার্থীদের উচ্ছেদের জন্য পরিষেবা বাকিদের নির্বাচন করেছিল।
মেক্সিকোয় পদায়ন
নেরুদা পরবর্তী কূটনৈতিক পদায়ন ছিল ১৯৪০ থেকে ১৯৪৩ সাল পর্যন্ত মেক্সিকো সিটির কনস্যুল জেনারেল হিসেবে। সেখানে থাকাকালীন তিনি দেল কারিলকে বিয়ে করেন এবং জানতে পারেন যে তার আট বছর বয়সী কন্যা মালভা নাৎসি দখলকৃত নেদারল্যান্ডসে মারা গেছে।
১৯৪০ সালে লিওন ত্রোত্‌স্কির উপর গুপ্তহত্যার প্রচেষ্টা ব্যর্থ হওয়ার পর এই প্রচেষ্টার সাথে জড়িত বলে অভিযুক্ত মেক্সিকান চিত্রশিল্পী দাভিদ আলফারো সিকেইরোসের জন্য চিলীয় ভিসার ব্যবস্থা করেন। নেরুদা পরবর্তীকালে বলেন তিনি মেক্সিকান রাষ্ট্রপতি মানুয়েল আবিলা কামাচোর অনুরোধে এই কাজ করেন। এর ফলে সে সময়ে জেলে আবদ্ধ সিকেইরোস মেক্সিকো থেকে চিলিতে যাওয়ার সুযোগ পান, এবং সেখানে তিনি নেরুদার গোপন নিবাসে অবস্থান করেন। নেরুদার সহায়তার ফলে সিকেইরোস চিয়ানে এক বছর একটি ম্যুরাল অঙ্কনে কাটিয়ে দেন। সিকেইরোসের সাথে নেরুদার সম্পর্ক সমালোচনার জন্ম দেয়, কিন্তু নেরুদা "চাঞ্চল্যকর রাজনৈতিক-সাহিত্যিক হয়রানি" হিসেবে একজন গুপ্তঘাতককে সাহায্যের অভিযোগটি খারিজ করে দেন।
চিলিতে প্রত্যাবর্তন
১৯৪৩ সালে চিলিতে প্রত্যাবর্তনের পর নেরুদা পেরু ভ্রমণে যান এবং সেখানে তিনি মাচু পিচু দর্শন করেন। তার এই মাচু পিচু ভ্রমণের অভিজ্ঞতা তাকে ১২ খণ্ডে রচিত কবিতার বই আলতুরাস দে মাচু পিচু লেখার অনুপ্রেরণা যোগায়, যা তিনি ১৯৪৫ সালে সমাপ্ত করেন। এতে আমেরিকার প্রাচীন সভ্যতার প্রতি তার গভীর আগ্রহের প্রকাশ দেখা যায়। তিনি এই বিষয়বস্তু কান্তো জেনারেল (১৯৫০) বইয়ে আরও প্রকাশ করেন। আলতুরাসে নেরুদা মাচু পিচুর অর্জনগুলো নিয়ে উদ্‌যাপন করেন এবং দাসত্বের নিন্দাও করেছিলেন। কান্তো ১২-এ তিনি বিভিন্ন শতাব্দীর মৃতদের পুনর্জন্মের আহ্বান জানান এবং তার মধ্য দিয়ে কথা বলতে বলেন। লাতিন কবি ও ম্যাসাচুসেটস আমহার্স্ট বিশ্ববিদ্যালয়ের সৃজনশীল লেখনীর অধ্যাপক মার্তিন এসপাদা এই সৃষ্টিকর্মকে শ্রেষ্ঠকর্ম বলে অভিহিত করে বলেন "এর চেয়ে সেরা কোন রাজনৈতিক কবিতা নেই"।
কমিউনিজম
১৯৪৫ সালের ১৫ই জুলাই ব্রাজিলের সাও পাওলোর পাসেম্বু স্টেডিয়ামে নেরুদা ১০০,০০০ লোকের সামনে কমিউনিস্ট বিপ্লবী নেতা লুইস কার্লোস প্রেস্তেসের সম্মানে এক বক্তৃতা প্রদান করেন। এছাড়া নেরুদা ভ্লাদিমির লেনিনকে "এই শতাব্দীর সেরা প্রভিতাবান ব্যক্তি" বলে অভিহিত করেন। ১৯৪৬ সালের ৫ই জুন এক বক্তৃতায় তিনি মৃত সোভিয়েত নেতা মিখাইল কালিনিনের প্রতি শ্রদ্ধা জানিয়ে বলেন তিনি নেরুদার কাছে "আদর্শ জীবনযাপনকারী ব্যক্তি", "সেরা ভবিষ্যৎ নির্মাতা" ও "লেনিন ও স্তালিনের কমরেড" ছিলেন।
নেরুদা পরবর্তীকালে সোভিয়েত ইউনিয়নের প্রতি অনুরাগের কারণে দুঃখ প্রকাশ করে বলেন, "সে দিনগুলোতে স্তালিনকে আমাদের একজন বিজয়ী বলে মনে হত যিনি হিটলারের সেনাবাহিনীকে পরাজিত করেছিল।" ১৯৫৭ সালে চীনে ভ্রমণকালে নেরুদা লিখেন, "চীনা বিপ্লবের প্রক্রিয়া থেকে আমাকে যেটা বিচ্ছিন্ন করেছে তা মাও ৎসে-তুং নয়, বরং সেটা মাও ৎসে-তুংবাদ। তিনি মাও ৎসে-তুংবাদকে "সাম্যবাদী দেবতার ধর্মীয় আচারের পুনরাবৃত্তি" বলে উল্লেখ করেন। স্তালিনের প্রতি মোহমুক্তি ঘটলেও নেরুদা কমিউনিস্ট তত্ত্বের উপর তার যে বিশ্বাস তা হারাননি এবং এই দলের প্রতি অনুগত ছিলেন।
১৯৪৫ সালের ৪ঠা মার্চ নেরুদা আন্তাকামা মরুভূমির আন্তোফাগাস্তা ও তারাপাসার উত্তর প্রদেশের কমিউনিস্ট সেনেটর হিসেবে নির্বাচিত হন। সরকারিভাবে তিনি চার মাস পর কমিউনিস্ট দলে যোগ দেন। ১৯৪৬ সালে র‍্যাডিক্যাল পার্টির রাষ্ট্রপতি প্রার্থী গাব্রিয়েল গোন্সালেস ভিদেলা নেরুদাকে তার প্রচারণা ব্যবস্থাপক হিসেবে কাজ করার জন্য আমন্ত্রণ জানান। বামপন্থী দলগুলোর জোট গোন্সালেস ভিদেলাকে সমর্থন দেয় এবং নেরুদাও ঐকান্তিকভাবে তার হয়ে কাজ করেন। দপ্তরে বসার পর ১৯৪৮ সালে গোন্সালেস ভিদেলা চিলিতে কমিউনিস্ট দল বন্ধের ডাক দেন এবং লে দে দেফেন্সা পের্মানেন্তে দে লা দেমোক্রাসিয়া (গণতন্ত্রের স্থায়ী প্রতিরক্ষা আইন) জারি করেন।
১৯৫৯ সালে নেরুদা ভেনেজুয়েলার সেন্ট্রাল ইউনিভার্সিটি কর্তৃক ফিদেল কাস্ত্রোকে প্রদত্ত সম্মাননার স্বাগত অনুষ্ঠানে উপস্থিত ছিলেন এবং তিনি শিক্ষার্থীদের সাথে কথা বলে ও কান্টো আ বলিভার পাঠ করে শোনান। নেরুদা যা বলেছিলেন লুইস বায়েস তার সারাংশে লিখেন, "এই ব্যথিত ও জয়ী সময়ে আমেরিকার জনগণ যারা জীবিত আছেন, স্থান পরিবর্তিত আমার কবিতা, ফিদেল কাস্ত্রোকে নিয়ে, সকলেই বুঝতে পারবেন, কারণ স্বাধীনতার সংগ্রামে এই ব্যক্তির ভাগ্য আমাদের জনগণের ইতিহাসে মহানতার চেতনাকে সাহস জোগায়।"
পলায়ন ও নির্বাসন, ১৯৪৮-১৯৫২
নেরুদার বিরুদ্ধে গ্রেফতারি পরোয়ানা জারি হয়। বন্ধুরা তাঁকে ভালপারাইসোর বন্ধর শহরে একটি ঘরের ভিতর লুকিয়ে রাখেন। সেখান থেকে নেরুদা পাহাড়ের উপর দিয়ে মাইহু হ্রদ অতিক্রম করে আর্জেন্টিনায় পালিয়ে যান। বছর কয়েক পর নেরুদা চিলির সমাজতান্ত্রিক রাষ্ট্রপতি সালভাদোর আইয়েন্দের সাহচর্যে আসেন। নেরুদা নোবেল পুরস্কার গ্রহণের পর যখন তিনি চিলিতে ফেরত আসেন, তখন আলেন্দে তাঁকে এস্তাদিও নাসিওনালে সত্তর হাজার লোকের সম্মুখে বক্তব্য রাখার আমন্ত্রণ জানান। অগাস্তো পিনোচের শাসনামলে নেরুদা ১৯৭৩ সালের সেপ্টেম্বর মাসে ক্যান্সারে আক্রান্ত হন। তাঁর মনে হয়েছিল কোনো এক ডাক্তার পিনোচের আদেশে তাঁকে ইঞ্জেকশনের মাধ্যমে হত্যা করার পরিকল্পনা করেছেন। নেরুদা ১৯৭৩ সালের ২৩শে সেপ্টেম্বর তাঁর নিজ বাড়িতে হৃদরোগে আক্রান্ত হয়ে মৃত্যুবরণ করেন। অনেকে মনে করেন, তাঁকে স্পষ্টত হত্যা করা হয়েছে। কিংবদন্তি নেরুদার মৃত্যুতে স্বাভাবিকভাবেই সারা বিশ্বে ব্যাপক আলোড়ন সৃষ্টি করে। পিনোচেট তাঁর অন্ত্যেষ্টিক্রিয়া জনসমক্ষে করার অনুমতি দেননি। কিন্তু হাজারও শোকার্ত চিলিয়রা তাঁর আদেশ অমান্য করে পথে ভিড় জমান। নেরুদাকে প্রায়ই চিলির জাতীয় কবি হিসেবে ধরা হয় এবং তাঁর সাহিত্যকর্মগুলি বিশ্বজুড়ে বেশ জনপ্রিয়তা পায়। কলম্বিয়ার ঔপন্যাসিক গাব্রিয়েল গার্সিয়া মার্কেস একদা তাঁকে "বিংশ শতাব্দীর সকল ভাষার মহান কবি" হিসেবে আখ্যায়িত করেন।
শেষ জীবন ও মৃত্যু
থাম্ব|লা চাসকোনা, [[সান্তিয়াগোতে নেরুদার বাড়ি]] ১৯৭০ সালে নেরুদা চিলির রাষ্ট্রপতি পদের জন্য মনোনীত ছিলেন, কিন্তু তিনি সালভাদোর আইয়েন্দেকে সমর্থন দিয়ে মনোনয়ন প্রত্যাহার করেন। আইয়েন্দে পরবর্তীকালে নির্বাচনে জয় লাভ করেন এবং ১৯৭০ সাএর চিলির প্রথম গণতান্ত্রিকভাবে নির্বাচিত সমাজতান্ত্রিক রাষ্ট্রপ্রধান হিসেবে অভিষিক্ত হন। এর কিছুদিন পর আইয়েন্দে নেরুদাকে ফ্রান্সে চিলির রাষ্ট্রদূত করেন, যার মেয়াদকাল ছিল ১৯৭০ থেকে ১৯৭২। এটি তার সর্বশেষ কূটনৈতিক পদায়ন। প্যারিসে থাকাকালীন নেরুদা চিলির বহিঃঋণ নিয়ে ঐকমত্যে আসার জন্য পুনরায় আলোচনা করায় সাহায্য করেন। সে সময়ে ইউরোপীয় ও মার্কিন ব্যাংকগুলোতে চিলির বিলিয়ন ডলার অর্থ ঋণ ছিল। কিন্তু প্যারিসে যাওয়ার কয়েকমাস পর তার স্বাস্থ্যের অবনতি ঘটতে থাকে। নেরুদা ভগ্ন স্বাস্থ্য নিয়ে আড়াই বছর পর চিলিতে ফিরে আসেন।
পিনোচের শাসনামলে নেরুদা ১৯৭৩ সালের সেপ্টেম্বর মাসে ক্যান্সারে আক্রান্ত হন। তাঁর মনে হয়েছিল কোনো এক ডাক্তার পিনোচেটের আদেশে তাঁকে ইঞ্জেকশনের মাধ্যমে হত্যা করার পরিকল্পনা করেছেন। নেরুদা ১৯৭৩ সালের ২৩শে সেপ্টেম্বর তাঁর নিজ বাড়িতে হৃদরোগে আক্রান্ত হয়ে মৃত্যুবরণ করেন।
উত্তরাধিকার
চিলিতে নেরুদার তিনটি বাড়ি ছিল। বর্তমানে সবকয়টি জাদুঘর হিসেবে জনসাধারণের জন্য উন্মুক্ত; সেগুলো হল সান্তিয়াগোতে অবস্থিত লা চাসকোনা, ভালপারাইসোয় অবস্থিত লা সেবাস্তিয়ানা এবং ইসলা নেগ্রায় অবস্থিত কাসা দে ইসলা নেগ্রা, যেখানে তিনি ও মাটিল্ডে উরুটিয়া সমাহিত।
ওয়াশিংটন, ডি.সি.র অরগানাইজেশন অব আমেরিকান স্টেটস ভবনের চত্বরে নেরুদার একটি আবক্ষ মূর্তি অবস্থিত।
আরও পড়ুন
Pablo Neruda: The Poet's Calling [The Biography of a Poet], by Mark Eisner. New York, Ecco/Harper Collins 2018
বহুপদী সমীকরণ
আকারের সমীকরণকে বহুপদী সমীকরণ বলা হয় । উল্লেখ্য এখানেও n একটি ধনাত্বক পূর্ণ সংখ্যা এবং  সহগ গুলো x বর্জিত সংখ্যা এবং a_n অবশ্যই শূন্য নয় কারণ তা সমীকরণের সর্বোচ্চ ঘাতের সহগ।
সাধারণ ধারণা
x এর যে মান গুলোর জন্য বহুপদী সমীকরণটি সিদ্ধ হয়, অর্থাৎ বহুপদী রাশিটির মান শূন্য হয় ঐ মানগুলোকে বহুপদী সমীকরণের মূল বলা হয়। বহুপদী রাশির সর্বোচ্চ ঘাত n হলে এবং n=1,2,3.....n এর জন্য বহুপদী সমীকরণকে যথাক্রমে সরল বা একঘাত সমীকরণ, দ্বিঘাত সমীকরণ, ত্রিঘাত সমীকরণ এবং বহুঘাত সমীকরণ বলা হয়।
দ্বিঘাত বহুপদী সমীকরণ
কোন বহুপদী রাশির সর্বোচ্চ ঘাত যদি দুই হয় তবে তাকে দ্বিঘাত বহুপদী বলা হয়ে থাকে। ax^2+bx+c=0 একটি দ্বিঘাত বহুপদী সমীকরণ। বহুপদী সমীকরণের স্বীকার্য মতে এতে দুইটি মূল থাকবে। একটি মূলকে \alpha এবং অপর মূলকে \beta ধরা হলে মূল ও সহগের মধ্যে সম্পর্ক হবে-
আবার সমীকরণকে লিখা যায়-
অথবা
দ্বিঘাত সমীকরণের মূলের প্রকৃতি
ax^2+bx+c=0 একটি দ্বিঘাত সমীকরণ(a≠0) হলে b^2-4ac এর মানকে সমীকরণের নিশ্চায়ক বলা হয়। নিশ্চায়কের মানের উপর মূলের প্রকৃতি নির্ভর করে।
b^2-4ac>0 হলে মূলদ্বয় বাস্তব এবং অসমান
b^2-4ac<0 হলে মূলদ্বয় জটিল এবং পরষ্পরের অনুবন্ধী।
b^2-4ac=0 মূলদ্বয় বাস্তব  ও সমান। এবং দ্বিপদী রাশিটি একটি পূর্ণবর্গ।
অন্যান্য
দুটি মূল পরস্পরের সমান ও বিপরীত চিহ্নযুক্ত হবে যদি b=0 হয়।
কমপক্ষে একটি মূল শূণ্য হওয়ার শর্ত c=0
মূলদ্বয় পরস্পরের বিপরীত হওয়ার শর্ত a=c
মূলদ্বয় পরষ্পরের বিপরীত ও বিপরীত চিহ্নযুক্ত হওয়ার শর্ত a=-c অর্থাৎ a+c=0।
ত্রিঘাত বহুপদী সমীকরণ
আকারের সমীকরণকে ত্রিঘাত বহুপদী সমীকরণ বলা হয়। বহুপদী সমীকরণের উপপাদ্য অনুযায়ী এতে তিনটি মূল রয়েছে। মূলগুলোকে \alpha, \beta ও \gamma দিয়ে প্রকাশ করা হয়। ত্রিঘাত সমীকরণে মূল ও সহগের মধ্যে সম্পর্ক নিম্নরূপ-
সাধারণ সম্পর্ক
একটি বহুপদী সমীকরণ এবং এর মূল গূলো হলে মূল ও সহগের মধ্যে সম্পর্ক-
মূলের যোগফল
দুটি করে মূলের গুনফলের যোগফল
তিনটি করে মূলের গুনফলের যোগফল
সবগুলো মূলের গুনফল
জেসিকা গ্যালাগার
জেসিকা গ্যালাগার (Jessica Gallagher; জন্ম: ১৪ মার্চ ১৯৮৬)) একজন অস্ট্রেলীয় স্কিয়ার। তিনি অস্ট্রেলীয় দ্বিতীয় মহিলা শীতকালীন প্যারালিম্পিয়ান এবং ২০১০ সালের ভ্যাঙ্কুভার গেমসে, শীতকালীন প্যারালিম্পিকস তিনিই প্রথম অস্ট্রেলীয় মহিলা যিনি কোন পদক জয় করেছিলেন। ২০১৪ সালের শীতকালীন প্যারা অলিম্পিকসে সোচিতে তিনি অংশ নিয়েছিলেন, যেখানে তিনি মহিলা জায়ান্ট স্লালম ইভেন্টে একটি ব্রোঞ্জ পদক জিতেছিলেন।
তিনি বহুবার বার তাঁর দেশের হয়ে প্রতিনিধিত্বব করেছেন এবং তিন তিনটি খেলাতে যেমন: স্কিইং, অ্যাথলেটিক্স এবং সাইক্লিং। তার স্কিইং কৃতিত্বের পাশাপাশি লন্ডনে ২০১২ গ্রীষ্মের প্যারালিম্পিকসে অস্ট্রেলিয়ার প্রতিনিধিত্ব করেছেন এবং লং জাম্প এবং জাভেলিনে যথাক্রমে ২০১১ সালের ক্রাইস্টচর্চ আইপিসি অ্যাথলেটিক্স বিশ্ব চ্যাম্পিয়নশিপে একটি রৌপ্য এবং একটি ব্রোঞ্জ পদক লাভ করেন। তিনি নেটবল এবং বাস্কেটবলের জুনিয়র হিসাবে ভিক্টোরিয়া রাজ্যের প্রতিনিধিত্বও করেছেন। ২০১৬ সালের, রিও প্যারালিম্পিক্সের জন্য তিনি অস্ট্রেলিয়ান সাইক্লিং দলে নির্বাচিত হয়েছিলেন এবং তাঁর পাইলট ছিলেন ম্যাডিসন জানসেন। তাঁর অনেকদিনের লক্ষ্য ছিল গ্রীষ্ম, শীত প্যারা অলিম্পিক বা অলিম্পিকে পদক অর্জনকারী প্রথম অস্ট্রেলীয় হওয়ার। তাঁর স্বপ্ন পূরণ হয়েছিল রিওতে মহিলাদের বি/VI-১০০০ এম টাইম ইভেণ্টে ব্রোঞ্জ পদক লাভ করে পূর্ণ হয়েছিল।
ব্যক্তিগত
১৯৮৮ সালে, ১৪ মার্চ, গ্যালাগার জন্ম গ্রহণ করেছিলেন। তিনি হাইটনের জিলং শহরতলিতে বাস করেন। ২০০৯ সালে, তিনি আরএমআইটি বিশ্ববিদ্যালয় থেকে অস্টিওপ্যাথিতে স্নাতক হয়েছিলেন এবং একজন অস্টিওপ্যাথ। ২০১০ সালের ভ্যানকুভার শীতকালীন প্যারা অলিম্পিকে, তিনি মার্কিন প্যারালিম্পিকের সিটিং স্কি স্ল্লোমার জেরাল্ড হেডেনের সাথে আলাপ হয়েছিল এবং তাঁদের মধ্যে সম্পর্ক গড়ে ওঠে ছিল। তিনি অস্ট্রেলিয়ান প্যারালিম্পিক কমিটির একজন রাষ্ট্রদূত, এছাড়া ভিশন অস্ট্রেলিয়া, সিইং আই ডগস অস্ট্রেলিয়া, ভিশন ২০২০ অস্ট্রেলিয়া, কেএক্স পাইলেটস এবং ২এক্সইউ তেও ছিলেন।
বেস্টে রোগের কারণে তিনি পুরোপুরী অন্ধ হয়ে যান। তিনি কিশোর বয়সেই দৃষ্টিশক্তি হাঁড়াতে শুরু করেছিলেন এবং তাঁর খবর আসে তিনি যখন ইউ১৭ জাতীয় চ্যাম্পিয়নশিপে নেওয়ার সময়। ২০০৩ বেইজিং প্যারা অলিম্পিকের লং জাম্প, ১০০ মিটার শট পুট ও ডিস্কে অংশ নেওয়ার জন্য তিনি নির্বাচিত হয়েছিলেন, তবে তিনি তাঁর শ্রেণিবিন্যাসের পরীক্ষায় ব্যর্থ হন কারণ বিচারকদের মতে তাঁর ডান চোখের দৃষ্টিশক্তি প্রয়োজনের চেয়ে ০.০১% ভাল ছিল। ২০০৯ সালের নভেম্বর মাসে তাঁর দৃষ্টি আরও খারাপের কারণে তাঁর শ্রেণিবিন্যাস পুনর্বিবেচনা করা হয়েছিল এবং তিনি প্রতিযোগিতায় অংশগ্রহণের যোগ্য বলে বিবেচিত হন।  ২০১৫ সালের জুন মাসে, তিনি অস্ট্রেলিয়া ২০০০ এর ভিশন বোর্ডে নিযুক্ত হন এবং তার সদস্য, অর্থ ও নিরীক্ষা কমিটিরও সদস্যও হন। ২০১৮ সালের, মার্চ মাসে, তাঁকে ভিক্টোরিয়ান অনার রোল অফ উইমেন পদবী দিয়ে ভূষিত করা হয়েছিল।
নেটবল, বাস্কেটবল এবং স্নোবোর্ডিং
তিনি সক্ষম প্রতিযোগীদের সাথে নেটবল এবং বাস্কেটবল খেলেতেন, তবে দৃষ্টি হারাতে শুরু করার পর্যন্ত উভয় খেলায় অভিজাত স্তরে অংশ নিয়েছিলেন। নেটবলে তিনি একজন গোলরক্ষক এবং স্ট্রাইকার প্লেয়ার ছিলেন, বেশ কয়েকবার ভিক্টোরিয়ার প্রতিনিধিত্ব করেছিলেন এবং অস্ট্রেলিয়ান ইউ১৬ দলের অতিরিক্ খেলোয়াড় হিসাবে ছিলেন। ভিক্টোরিয়ান লিগের চ্যাম্পিয়নশিপ বিভাগে, তিনি প্যালেডিয়ান এবং অল্টোনা বিদ্যুত উভয়েরই প্রতিনিধিত্ব করেছিলেন। বাস্কেটবলে তিনি পাঁচ বছরের জন্য জিলং বিড়ালদের প্রতিনিধিত্ব করেছিলেন এবং ভিক্টোরিয়া দেশের প্রতিনিধিত্ব করেছিলেন। সেই সময়, তাঁর লক্ষ্য ছিল পেশাদার নেটবল বা বাস্কেটবল খেলোয়াড় হয়ে ওঠা। পাশাপাশি, তিনি দক্ষিণ বারওয়ান এবং লিওপল্ডের প্রতিনিধিত্ব করে জিলং ফুটবল নেটবল লীগে নেটবল খেলেন। তাঁর প্যারা অলিম্পিক প্রশিক্ষণ কর্মসূচির কারণে তার স্বল্প দৃষ্টি এবং গেমের এক তৃতীয়াংশ হারিয়ে যাওয়া সত্ত্বেও তিনি লিওপোল্ডের প্রতিনিধিত্ব করে ২০০৭ সালে এ গ্রেড সেরা এবং ফায়ারস্ট অ্যাওয়ার্ড অর্জন করেছিলেন।
গ্যালাগার একজন স্নোবোর্ডার ছিলেন, তিনি শীতকালীন প্যারা অলিম্পিক গেমস সম্পর্কে জানতে পারার আগে তিনি কলোরাডোর ভাইল শহরে কাজের ছুটিতে থাকাকালীন খেলা শুরু করেছিলেন।
প্রতিযোগিতামূলক স্কিইং
২০১৩ সালের ডিসেম্বর মাসে, তাঁর গাইড ক্রিশ্চিয়ান জিগার সাথে তিনি মাইক্রোফোনের সাহায্য একে অপরের সাথে যোগাযোগ করে স্নোবোর্ডার খেলতেন।
গ্যালাগার-ই প্রথম অস্ট্রেলিয়ান মহিলা যিনি শীতকালীন প্যারালিম্পিকসে পদক জয় করেন এবং অস্ট্রেলিয়ার দ্বিতীয় মহিলা শীতকালীন প্যারালিম্পিয়ান তাঁর প্রতিভা ফলে এবং তাঁর স্নোবোর্ডিংয়ের অভিজ্ঞতার কারণে তাঁকে স্কিরিতে সর্বোচ্চ স্তরে প্রতিযোগিতা করার সুযোগ দেওয়া হয়েছিল। তিনি অন্ধ হয়ে যাওয়ায়, তিনি এরিক বিকারটন তাঁর প্রথম গাইড ছিলেন। পরে স্টিভ গ্রাহাম তাঁকে প্রশিক্ষণ দিয়েছেন, তিনি মাইকেল মিল্টনকেও প্রশিক্ষণ দিয়ে ছিলেন এবং তিনি অস্ট্রেলিয়ান ইনস্টিটিউট অফ স্পোর্টের শীতকালীন প্যারালিম্পিক প্রোগ্রামের প্রধান কোচ। তাঁর অস্ট্রেলিয়ান প্রশিক্ষণ বেস দক্ষিণ মেলবোর্নের লেকসাইড স্টেডিয়ামে অবস্থিত ভিক্টোরিয়ান ইনস্টিটিউট অফ স্পোর্টের প্রশিক্ষণ কেন্দ্রে সক্রিয়ভাবে সপ্তাহে ছয় দিন প্রশিক্ষণ দেওয়ার সময়, তাঁর স্বতন্ত্র প্রশিক্ষণ সেশনগুলি সপ্তাহের শেষে দশ থেকে বারো সেশনের মোট দু'টি থেকে তিন ঘণ্টার মধ্যে চলত।
২০০৯ সালে, নিউজিল্যান্ড শীতকালীন গেমসে অস্ট্রেলিয়ার প্রতিনিধিত্ব করেছিলেন গ্যালাগার, যেখানে তিনি স্বর্ণপদক জিতেছিলেন। ২০১০ সালের জানুয়ারিতে, তিনি অস্ট্রিয়াতে তাঁর প্রথম আইপিসি আলপাইন স্কিইং বিশ্বকাপের আসরে অংশ নেন এবং স্লোলামে ইভেন্টে একটি ব্রোঞ্জ পদক জিতেছিলেন। ২০১০ সালের, গেমস শুরুর আগে, ততদিনে তিনি নয়টি বিশ্বকাপে অংশ নেওয়া হয়ে গেয়েছিল। তাঁর ২৪ তম জন্মদিনে, তিনি ভ্যালকুভার গেমসে মহিলা স্লালম দৃষ্টি প্রতিবন্ধী ইভেন্টে ব্রোঞ্জ পদক জেতার সাথে সাথে তিনি প্রথম অস্ট্রেলিয়ান মহিলা যিনি এই কৃতিত্ব অর্জুন করেন। তাঁর প্রথম এবং দ্বিতীয় চেষ্টায়, তিনি উভয়বার তৃতীয় স্থান অর্জন করেছিলেন। ২০১০ গেমসে উইমেনস জায়ান্ট স্লালম দৃষ্টি প্রতিবন্ধী ইভেন্টেও তিনি অংশ নিয়েছিলেন, তবে তাঁর হেডসেট সংক্রান্ত সমস্যাগুলির কারণে তিনি সপ্তম স্থান অর্জন করেছিলেন।
২০১৩ সালে, নিউ সাউথ ওয়েলসের থ্রেডবোতে আইপিসি আলপাইন স্কাইং বিশ্বকাপে, তিনি এক নতুন গাইড, ক্রিশ্চান গিজারকে নিযুক্ত করেন এবং করার কয়েক সপ্তাহ পরে তিনি জায়ান্ট স্লালম এবং স্লালামে দুটি রৌপ্য পদক জিতেছিলেন। তারপরে, গ্যালাগার তাঁকে নিয়ে ২০১৪ সালে, সোচি প্যারা অলিম্পিকে মহিলা জায়ান্ট স্লালম ভিজ্যালি প্রতিবন্ধীদের মধ্যে একটি ব্রোঞ্জ পদক জিতেছিলেন এবং উইমেনস জায়ান্ট স্লালম দৃষ্টি প্রতিবন্ধীদের ইভেন্টে সপ্তম স্থানে পেয়েছিলেন।
২০০৯ সালে থেকে তিনি অস্ট্রেলিয়ান ইনস্টিটিউট অফ স্পোর্ট আলপাইন স্কাইং প্রোগ্রামে রয়েছেন।
২০১০ সালে, ভ্যানকুভার গেমসে ব্রোঞ্জ পদক জয়ের পরে অস্ট্রেলিয়ার জাতীয় ক্রীড়া যাদুঘর তাঁর বেশ কয়েকটি ব্যবহৃত বস্তু প্রদর্শন করেছিল।
প্রতিযোগিতামূলক ক্রীড়াবিদ
গ্যালাগার একজন অ্যাথলেটিক্স প্রতিযোগী ছিলেন, লং জাম্প, ডিস্কাস, শট পুট, জ্যাভালিন এবং স্প্রিন্টিংয়ে প্রতিদ্বন্দ্বিতা করছেন। প্যারালিম্পিকে রতিযোগিতা সম্পর্কে জানবার পরে তিনি অ্যাথলেটিকসে যোগ দিয়েছিলেন। তাঁর দক্ষতা মূল্যায়নে তিনি সাধারণ অ্যাথলেটিক পোশাকে সজ্জিত হয়েও তিনি প্যারালিম্পিকের বাছাইয়ে সুযোগ পেতে সক্ষম হন। এক বছর প্রশিক্ষণের পরে, তিনি তাঁর প্রাথমিক দূরত্ব ২.৫ মিটার (৪ ফুট ২ ইঞ্চি) থেকে বাড়িয়ে ১২ মিটার (৩৯ ফুট) তাঁর ব্যক্তিগত সেরা নিক্ষেপ করতে সক্ষম হন। তিনি লং জাম্প, জ্যাভালিন এবং শট পুটে অস্ট্রেলিয়ান এবং এশিয়ান রেকর্ড সহ ডিস্কে একটি অস্ট্রেলিয়ান রেকর্ড সহ এফ১৩ শ্রেণিবিন্যাসে বেশ কয়েকটি রেকর্ড করেছিলেন। অ্যাথলেটিক্সে, তাঁর কোচ ছিলেন মাইক এডওয়ার্ডস এবং জন বোসকে। ২০১১ সালের জানুয়ারিতে, তিনি ২০১১ সালের ক্রিস্টচর্চ আইপিসি অ্যাথলেটিক্স ওয়ার্ল্ড চ্যাম্পিয়নশিপে অংশ নিয়েছিলেন, যেখানে তিনি লং জাম্প, দ্বিতীয় এবং জাভেলিন থ্রো ইভেন্টে তৃতীয় স্থান অর্জন করেছিলেন, ৩৩.৭৫ (মিটার (১১০.৭ ফুট)। অ্যাথলেটিক্স থেকে বিরতি নেওয়ার পর তিনি স্কিইং করতেন, এই চ্যাম্পিয়নশিপে তাঁর উপস্থিতি তাঁকে আবার অ্যাথলেটিক্স প্রতিযোগিতা ফেরার চিহ্নিত করেছিল।
২০১২ লন্ডন প্যারা অলিম্পিকসে গ্যালাগার উইমেনস লং জাম্প এফ ১৩ এবং মহিলাদের জ্যাভেলিন থ্রো এফ ১২/১৩ ইভেন্টে অংশ নিয়ে যথাক্রমে পঞ্চম এবং ষষ্ঠ স্থান অর্জন করেছিলেন। তবে তিনি এই ফলাফলে হতাশ হয়েছিলেন, প্রশিক্ষণের সময় তাঁর মেনিস্কাসে তিনি আঘাত পান এবং প্রতিযোগিতায় মাসে তাঁকে ক্রাচ ব্যবহার করতে বাধ্য করেছিল।
২০১৪ সালের একটি সাক্ষাৎকারে গ্যালাগার গ্রীষ্ম এবং শীতকালীন প্যারালিম্পিকে তাঁর প্রতিদ্বন্দ্বিতা নিয়ে বোঝাতে গিয়ে তিনি বলেছেন: "আমি প্রতিটি নতুন শহরে তাঁদের অনন্য সাংস্কৃতিক অভিজ্ঞতাটি পছন্দ করি। শেষ পর্যন্ত, বিশ্বের বৃহত্তম ক্রীড়া মঞ্চে আপনার দেশের হয়ে প্রতিযোগিতা করা এক বিরাট ভাগ্য। এটি স্মৃতি এবং অভিজ্ঞতা আজীবন স্থায়ী আপনার সাথে থাকবে।
প্রতিযোগিতামূলক সাইকেল চালানো
গ্যালাগার এবং তাঁর পাইলট ম্যাডিসন জানসেন মহিলা বি/ VI-১০০০ মি টাইম ট্রায়াল ইভেন্টে ব্রোঞ্জ পদক জয় করেছিলেন, তাঁকে ভিক্টোরিয়ান ইনস্টিটিউট অফ স্পোর্টের কোচ গ্লেন ডনি সাইকেল চালানোর জন্য উত্সাহিত করেছিলেন। ২০১৬ সালের রিও প্যারালিম্পিক্স অ্যাথলেটিক্স প্রোগ্রামে তাঁর প্রিয় অ্যাথলেটিক্স ইভেন্ট লং জাম্প অন্তর্ভুক্ত না করা সাইক্লিং- থাকায় তিনি খুব খুশি হয়েছিলেন। তিনি বিশ্বাস করেন যে ডাউনহিল স্কিইংয়ের চেয়ে ট্র্যাক সাইকেল চালানো অনেক সহজ। তিনি বলেছিলেন: "একজন স্কাইর হওয়ার কারণে গাইড আমার সাথে যোগাযোগে থাকে না, আমাকে উচ্চ গতিতে স্কি করতে হয় যা নিয়মিত পরিবর্তিত হয়।" ২০১৬ সালে, ইতালির মন্টিচিয়রিতে ইউসিআই প্যারা-সাইক্লিং ট্র্যাক ওয়ার্ল্ড চ্যাম্পিয়নশিপ তিনি এবং তাঁর পাইলট ম্যাডিসন জ্যানসেন তাঁদের আন্তর্জাতিক আত্মপ্রকাশ করেছিলেন। তাঁরা বিশ্ব রেকর্ডের সাথে সাথে উইমেনস স্প্রিন্ট বি -তে স্বর্ণ পদক এবং মহিলাদের ১ কিমি সময় ট্রায়াল বি-তে ব্রোঞ্জ পদক জয় করেছিলেন। ২০১৬ সালের সেপ্টেম্বরে, তিনি জ্যানসেনের সাথে রিও ডি জেনিরোতে এবং গ্রীষ্মের প্যারা অলিম্পিকের উইমেনস বি/ VI-১০০০ মি টাইম ট্রায়ালে ব্রোঞ্জ পদক করার সাথে সাথে তিনি গ্রীষ্ম এবং শীতকালীন প্যারালিম্পিক উভয় ক্ষেত্রে পদকপ্রাপ্ত প্রথম অস্ট্রেলিয়ান হয়েছিলেন। তবে মহিলাদের পৃথক বি ইভেন্টে নবম স্থান পান।
২০১৮ সালে, ইউসিআই প্যারা-সাইক্লিং ট্র্যাক ওয়ার্ল্ড চ্যাম্পিয়নশিপে, ব্রাজিলের রিও ডি জেনেরিও-তে, ম্যাডিসন জানসেন সাথে তিনি মহিলা ট্যান্ডম টাইম ট্রায়াল এবং স্প্রিন্টে রৌপ্য পদক জয় করেছিলেন।
২০১৯ সালে, ইউসিআই প্যারা-সাইক্লিং ট্র্যাক ওয়ার্ল্ড চ্যাম্পিয়নশিপে নেদারল্যান্ডসের অ্যাপেল্ডোর্নে, ম্যাডিসন জানসেনের সাথে তিনি দ্য উইমেনস ট্যান্ডেম স্প্রিংয়ে রৌপ্য পদক এবং উইমেন টাইম ট্রায়ালে চতুর্থ স্থানে অর্জুন করেছিলেন।
নেপোলিয়ন বোনাপার্ট
thumb|220px|২৩ বছরের নেপোলিয়ন বোনাপার্ট, কর্সিকান রিপাবলিকান স্বেচ্ছাসেবকদের একটি ব্যাটালিয়নের লেফটেন্যান্ট কর্নেল নেপোলিয়ন বোনাপার্ট বা নাপোলেওঁ বোনাপার্ত (Napoléon Bonaparte; ১৫ই আগস্ট ১৭৬৯ – ৫ই মে ১৮২১) ছিলেন ফরাসি বিপ্লবের সময়কার একজন জেনারেল। তিনি ফরাসি প্রজাতন্ত্রের প্রথম কনসাল (First Consul) ছিলেন। তিনি (নেপলীয়) ১৮ মে ১৮০৪ থেকে ৬ এপ্রিল ১৮১৪ পর্যন্ত ফ্রান্সের সম্রাট ছিলেন এবং পুনরায় ১৮১৫ সালের ২০ মার্চ থেকে ২২ জুন পর্যন্ত স্বল্প সময়ের জন্য ফ্রান্সের সম্রাট ছিলেন। তিনি ইতালির রাজাও ছিলেন। এছাড়া তিনি সুইস কনফেডারেশনের মধ্যস্থাকারী এবং কনফেডারেশন অফ রাইনের রক্ষকও ছিলেন।
তার নেতৃত্বে ফরাসি সেনাবাহিনী এক দশকের বেশি সময় ধরে সকল ইউরোপীয় শক্তির সাথে যুদ্ধে অবতীর্ণ হয় এবং তিনি ইউরোপের অধিকাংশ অঞ্চল তার আয়ত্তে নিয়ে আসেন। ১৮১২ সালে সংগঠিত বিপর্যয়কারী রাশিয়া আগ্রাসন একটি যুগঃসন্ধিক্ষণ হিসেবে বিবেচিত হয়। রাশিয়া আগ্রাসন এবং ১৮১৩ সালে লিপজিগে পরাজয়ের পর ষষ্ঠ কোয়ালিশন ফ্রান্সে আগ্রাসন চালায় এবং এর ফলস্বরূপ নেপোলীয় ১৮১৪-এর এপ্রিলে পশ্চাৎপসারণ করতে বাধ্য হন। কিছুদিন পরেই নেপোলিয়ন একটি অভিযান চালান য হান্ড্রেড ডেস নামে পরিচিত। কিন্তু নেপোলীয় ১৮১৫ সালের ১৮ জুন ওয়াটারলুতে পরাজিত হন। নেপলীয় তার জীবনের বাকি ছয় বছর ব্রিটিশদের তত্ত্বাবধানে আটলান্টিক মহাসাগরের দ্বীপ সেন্ট হেলেনাতে কাটান।
নেপোলিয়ন বোনাপার্ট সেনাবাহিনীতে কিছু পরিবর্তন সাধন করেন। তিনি মিশরে মুখোমুখি সংঘর্ষের উপযোগী সেনাবাহিনী নিয়োগ ছাড়াও যুদ্ধজাহাজের কামান নিয়ন্ত্রণের জন্য গোলন্দাজ বাহিনী স্থাপন করেন এবং সকল বিভাগে আদর্শ সেনাবাহিনী গড়ে তু্লেন। তিনি বিভিন্ন জায়গা থেকে সেরা ধারণাগুলো বেছে নিয়ে অসাধারণ একটি বাহিনী প্রস্তুত করেন, যেটি তাকে গুরুত্বপূর্ণ কিছু যুদ্ধে জয় এনে দেয়। সেনাবাহিনীতে তার উদ্ভাবন সমূহ বর্তমানে প্রায় সকল সেনা প্রশিক্ষণ কেন্দ্রে প্রশিক্ষণ দেওয়া হয়।তিনি সারা বিশ্বে সর্বকালের অন্যতম সেরা সেনাপতি হিসেবে সুপরিচিত। নেপোলিয়ন কোড প্রতিষ্ঠাও তার অন্যতম সেরা কীর্তি। তিনি একটি ফ্রাঙ্কো-ফার্সি জোট গঠন করেন এবং দক্ষিণ ভারতের শাসক টিপু সুলতানের সাথে ফ্রাঙ্কো-ইন্ডিয়ান জোটের একটি প্রতিষ্ঠা করেছিলেন এবং ইঙ্গ-মহীশূর যুদ্ধের সময় ফ্রেঞ্চ প্রশিক্ষিত সেনাবাহিনী সরবরাহ করেছিলেন। ব্রিটিশদের আক্রমণের জন্য পথ উন্মুক্ত করা তার ক্রমাগত লক্ষ্য ছিল। ￼
নেপলিয়ন হিন্দুরাজা শিবাজী মহারাজের যুদ্ধনীতির ভুয়সী প্রশংসা করেন এবং পরবর্তীতে মারাঠা দের সাথে জোট করে ব্রিটিশ দের ভারত থেকে বিতাড়নের চেষ্টা করেন
তিনি তার পরিবারের সদস্যদের এবং বন্ধুদের তার অর্জিত বিভিন্ন রাষ্ট্রের শাসক এবং বিভিন্ন গুরুত্বপূর্ণ পদে নিয়োগ করেন। যদিও তাদের শাসন নেপোলীয়র পতন ঠেকাতে পারেনি, নেপলিয়নের ভাইয়ের এক পুত্র তৃতীয় নেপোলিয়ন ঊনবিংশ শতাব্দীর শেষের দিকে ফ্রান্স শাসন করেন।
প্রথম জীবন
নাপোলেওঁ দ্য বোনাপার্ত ১৭৬৯ সালের ১৫ আগস্ট ফ্রান্সের কর্সিকা দ্বীপের আজাক্সিও শহরে জন্মগ্রহণ করেন। তার জন্মের মাত্র একবছর আগে দ্বীপটি জেনোয়া প্রজাতন্ত্র কর্তৃক ফ্রান্সকে দেওয়া হয়। পরবর্তীতে তিনি নেপোলিয়ন বোনাপার্ট নামেই অধিক পরিচিতি লাভ করেন। বোনাপার্ট পরিবার মূলত লুনিজিয়ানায় বসতি স্থাপনকারী লোম্বার্ড বংশোদ্ভূত তুস্‌কান গোত্রের অন্তর্ভুক্ত, যারা ইতালির একটি অভিজাত সম্প্রদায় হিসেবে বিবেচিত হতেন। পরিবারটি ফ্লোরেন্সে গমন করে এবং দুটি অংশে বিভক্ত হয়ে পড়ে। এদের মধ্যে অধিক গ্রহণযোগ্য, বোনাপার্ট-সারজানা, ফ্রান্স ত্যাগ করতে বাধ্য হন এবং ১৬শ শতাব্দীতে তৎকালীন জেনোয়া প্রজাতন্ত্রের অন্তর্ভুক্ত দ্বীপ করসিকাতে আগমন করেন।
তার পিতা, কার্লো বোনাপার্ট ১৭৪৬ সালে জেনোয়া প্রজাতন্ত্রে জন্মগ্রহণ করেন। নেপোলিয়নের মা, মারিয়া লেটিজিয়া রামোলিনো তার বাল্যকালে গভীর প্রভাব ফেলেন।
নেপোলিয়নের বড় ভাই ছিলেন জোসেফ বোনাপার্ট। নেপোলিয়ন ছিলেন দ্বিতীয়। তার অনুজরা ছিলেন- লুসিয়েন বোনাপার্ট, এলিসা বোনাপার্ট, লুই বোনাপার্ট, পউলিন বোনাপার্ট, ক্যারোলিন বোনাপার্ট এবং জেরোমি বোনাপার্ট।
পারিবারিক কারণে নেপোলিয়ন ছোটবেলা থেকেই অন্যান্য সাধারণ কর্সিকানদের তুলনায় শিক্ষার্জনে অধিক সুবিধা লাভ করেছিলেন। ১৭৭৯ সালের ১৫ মে, নেপোলিয়নের বয়স যখন মাত্র নয়, তখন তাকে ট্রয়েস্রের নিকটবর্তী ছোট্ট শহর Brienne-le-Château -e অবস্থিত একটি ফরাসি মিলিটারী স্কুলে ভর্তি করানো হয়। বিদ্যালয়ে ভর্তির আগে তাকে ফরাসি ভাষা শিখতে হয়েছিল। কিন্তু নেপোলিয়ান সারাজীবনই ইতালীয় টানে কথা বলেছেন এবং তিনি কখনো ঠিকমত বানান করা শিখতে পারেন নি। প্রচলিত আছে যে, নেপোলিয়নের প্রথম দেখা হয় শ্যাম্পেন প্রস্তুতকারক Jean-Remy Moët-এর সাথে। এই দুজনের বন্ধুত্ব শ্যাম্পেন এবং শ্যাম্পেন প্রস্তুতকারক এলাকার উপর গভীর প্রভাব ফেলেছে। ব্রিয়েনের ডিগ্রী পাওয়ার পর নেপোলিয়ন ১৭৮৪ সালে প্যারিসের এলিট École Royale Militaire-এ ভর্তি হন। সেখানে তিনি মাত্র এক বছরেই দুই বছরের কোর্স সমাপ্ত করেন। একজন পরীক্ষক তার সম্পর্কে মন্তব্য করেছিলেন- " বিমূর্ত বিজ্ঞানের জন্য নিবেদিত প্রাণ, অন্যান্য বিষয়ে কিছুটা আগ্রহশীল; গণিত এবং ভূগোলে ভালো জ্ঞান রয়েছে''। তিনি প্রথমে নৌবাহিনী বিষয়ে আগ্রহী হলেও École Militaire-তে "আর্টিলারী" নিয়ে পড়াশোনা করেন।
সেনাজীবনের সূচনা
thumb|right| নেপোলিয়ন বোনাপার্ট ঘোড়ার চুল দিয়ে দাঁত মাজন করতেন 1786 সালে ডিগ্রী লাভ করে নেপোলিয়ন সেকেন্ড লেফট্যানেন্ট পদে ভূষিত হন। তখন তার বয়স ছিল মাত্র সতেরো । ১৭৮৯ সালের বিপ্লবের পূর্ব পর্যন্ত নেপোলিয়ন ভ্যালেন্স এবং এক্সনে সেনারক্ষকের দায়িত্ব পালন করেন। পরবর্তী অধিকাংশ বছর তিনি করসিকাতে অতিবাহিত করেন। তখন সেখানে রাজবংশীয়-বিদ্রোহী-সাধারণ কর্সিকানদের মধ্যে ত্রিমুখী দ্বন্দ্ব চলছিল। নেপোলিয়ন জ্যাকোবিনের ফ্যাকশনকে সমর্থন করেন এবং লেফট্যানেন্ট কর্ণেল পদে ভূষিত হন। রক্ষণশীল জাতীয়তাবাদী নেতা প্যাস্কোয়েল প্যাইলির ক্রমবর্ধমান সহিংসতার কারণে বোনাপার্ট এবং তার পরিবার ১৭৯৩ এর জুনে ফ্রান্সে যেতে বাধ্য হন। তার কর্সিকান সহচরীদের সহযোগিতায় নেপোলিয়ন গোলন্দাজ সেনাপতি নির্বাচিত হন এবং টাউলন দখল করেন। টাউলনের উত্থান হয়েছিল প্রজাতান্ত্রিক সরকারের বিরুদ্ধে বিদ্রোহের ফলে এবং এটি ব্রিটিশরা দখল করে নিয়েছিল। তিনি বিচক্ষণ কিছু পদক্ষেপ গ্রহণ করেছিলেন। তিনি l'Eguillete কেন্দ্রে সশস্ত্র বাহিনী নিয়োগ করেন, যা পোতাশ্রয়ে ব্রিটিশ জাহাজের জন্য হুমকি হয়ে দাঁড়ায় এবং তারা পোতাশ্রয় ত্যাগ করতে বাধ্য হয়। পরবর্তী একটি সফল আক্রমণে নেপোলিয়ন উরুতে আঘাতপ্রাপ্ত হন কিন্তু অসাধারণ কৃতিত্ব তাকে ব্রিগেডিয়ার জেনারেলের পদ এনে দেয়। তার সাফল্য কমিটি অফ পাবলিক সেফটির দৃষ্টিগোচর হয় এবং তিনি বিদ্রোহী নেতা ম্যাক্সিমিলিয়েন রবেসপিয়েরের অনুজ অগাস্টিন রবেস্পিয়েরের একান্ত সহকারী হিসেবে কাজ করেন। ব্যক্তি হিসেবে রোবসপিয়ার সৎ ও ন্যায়পরায়ণ ছিলেন। চরিত্র ছিল তাঁর নিষ্কলঙ্ক।
নারীজাতির থেকে তিনি দূরে থাকতেন। জানা যায় যে তিনি নিজের ভগিনী শার্লোত কেও পর্যন্ত ঘৃণা করতেন।
নিজের মতকেই শ্রেষ্ঠ বলে মনে করতেন।
তাঁর মতে সমাজকে সততা ও ন্যায় নীতির মাধ্যমেই শাসন করা উচিত। আবার অন্যদিকে তিনি ছিলেন খুবই নিষ্ঠুর।
তাঁর নিষ্ঠুরতার পরিচয় পাওয়া যায় যখন তিনি বহু মানুষকে গিলোটিনে হত্যা করেছিলেন।
নিজে সৎ হওয়ায় তিনি চাইতেন প্রত্যেকেই সৎ হতে বাধ্য। তাই সততা তাঁর চরিত্রের বড় একটি দিক। এর ফলস্বরূপ, বড় রবেস্পিয়েরের পতনের পর ১৭৯৪ সালের ৬ আগস্ট কারাগার বন্দী হন কিন্তু দুই সপ্তাহ পরই নেপোলিয়ন ছাড়া পান।
হুইফ অফ গ্রেপশট
১৭৯৫ সালের ৩ অক্টোবর রাজপক্ষীয়রা এবং বিদ্রোহের বিরোধীরা জাতীয় কনভেনশনের বিরুদ্ধে একটি সশস্ত্র বাহিনী গড়ে তুলে। নেপোলিয়নকে টুইলারিস(Tuileries) প্রাসাদে প্রতিষ্ঠিত কনভেনশনের রক্ষায় গঠিত বাহিনীর দায়িত্ব দেওয়া হয়। তিনি জোয়েচিম মুরাট (Joachim Murat) নামক একজন তরুণ কর্মকর্তাকে নিয়ে গোলন্দাজ বাহিনীর বিভিন্ন অংশকে একত্র করেন। তিনি এই বাহিনীকে আক্রমনকারীদের বিরুদ্ধে নিয়োগ করেন। তিনি পরে একে এভাবে ব্যাখা করেন যে তিনি হুইফ অফ গ্রেপশট-এর মাধ্যমে পথ পরিষ্কার করেছেন। এই সঘর্ষ সমগ্র ফ্রান্সেই বিদ্বেষপূর্ণ পরিবেশ সৃষ্টি করে। এ অসাধারণ বিজয় তাকে অনেক খ্যাতি এনে দেয়। তিনি নতুন ডিরেক্টরির নেতা বারাসের (barras) সমর্থন পান। কিছুদিন পরেই তিনি বারাসের প্রাক্তন স্ত্রী জোসেফাইন দ্য ব্যুহ্যারানাইস (Josephine de Beauharnais) কে ১৭৯৬ সালের ৯ মার্চ বিবাহ করেন।
ইতালিতে সামরিক তৎপরতা (১৭৯৬-৯৭)
বিয়ের পরেই ১৭৯৬ সালের ২৭ মার্চ নেপোলিয়ন ফরাসি আর্মি অফ ইতালির দায়িত্ব গ্রহণ করেন। তিনি সফলতার সাথে ইতালি আক্রমণ করেন। লোডিতে(Lodi) তিনি দি লিট্‌ল করপোরাল(le petit caporal) উপাধিতে ভূষিত হন। তিনি তার প্রায় সমস্ত সৈন্যকে খুব ভালোভাবে চিনতেন। তা থেকে ধারণা করা যায় সতীর্থদের সাথে তার সৌহার্দ্যপূর্ণ সম্পর্কের কথা। তিনি লোম্বার্ডি থেকে অস্ট্রিয়ানদের বিতাড়িত করেন এবং পাপাল প্রদেশের(Papal States) সেনাবাহিনীকে পরাজিত করেন। এর কারণ ছিল, পোপ পিউস ৬(Pope Pius VI) কর্তৃক লুইস ১৬ (Louis XVI) এর কর্মকান্ডের প্রতিরোধ, ফ্রান্স কর্তৃক দুটি ক্ষুদ্র পাপাল ভূখন্ডের দখল। নেপোলিয়ন ইতালি আক্রমণ এবং পোপকে সিংহাসনচ্যুত করার জন্য ডিরেক্টরির আদেশ অগ্রাহ্য করেন। অবশ্য পরের বছরই জেনারেল বার্থিয়ের(General Berthier) ইতালি দখল করে নেন এবং ফেব্রুয়ারির বিশ তারিখ পোপকে বন্দী করেন। সেখানেই শারীরিক অসুস্থতার কারণে পোপ মৃত্যুবরণ করেন। ১৭৯৭ সালের শুরুতেই নেপোলিয়ন তার সেনাবাহিনী নিয়ে অস্ট্রিয়ায় প্রবেশ করেন এবং তার শক্তিকে শান্তির জন্য কাজে লাগান। কিছুদিনের মধ্যেই ফ্রান্স উত্তর ইতালির অধিকাংশই দখল করে নেয়। নিচুদেশসমূহ এবং রাইনল্যান্ডও ফ্রান্সের অধিকারে আসে। কিন্তু তখনো ফ্রান্স ভেনিস অধিকার করতে পারেনি। নেপোলিয়ন এরপর ভেনিসে গমন করেন এবং ভেনিস আত্নসমর্পন করতে বাধ্য হয়। এভাবে এক সহস্র বছরের স্বাধীন ভেনিসের পতন হয়। পরবর্তীতে ১৭৯৭ সালেই নেপোলিয়ন ইতালির ফ্রান্স শাসিত রাজ্যসমূহ নিয়ে সিজালপাইন রিপাবলিক (Cisalpine Republic) গড়ে তুলেন।
নেপোলিয়নের সামরিক তৎপরতাসমূহ তার বাস্তবক্ষেত্রে সামরিক শক্তি প্রয়োগের অসীম জ্ঞানেরই প্রতিফলন ঘটায়। নেপোলিয়নের ভাষায়ঃ আমি ষাটটি যুদ্ধে অংশগ্রহণ করেছি, কিন্তু আমি এমন কিছু শিখিনি যা আমি শুরুতে জানতাম না।
মিশরে সামরিক তৎপরতা (১৭৯৮-৯৯)
১৭৯৮ সালের মার্চে বোনাপার্ট মিশর দখলের জন্য সামরিক অভিযান প্রস্তাব করেন। তখন উসমানীয় সাম্রাজ্যের একটি প্রদেশ কখন আক্রমণ করতে হবে সেটা সম্পর্কে নেপোলিয়নের অবিশ্বাস্য রকম কল্পনা শক্তি ছিল। নেপোলইয়ন প্রায়সময় গুপ্তচর নিয়োগ করে শত্রুপক্ষের গোপন খবর রাখতেন এবং সে অনুযায়ী পদক্ষেপ গ্রহণ করতেন।
মৃত্যু
১৮২১ সালের ফেব্রুয়ারি থেকে নেপোলীয়ন ধীরে ধীরে দুর্বল হতে থাকে। তিনি ৫ ই মে তে মৃত্যুবরণ করেন। তার শেষ শব্দগুলো ছিল "ফ্রান্স, ল'আর্মি, তেতে দ'আর্মি, জোসেফিনে" (অনুবাদ: "ফ্রান্স, সেনাবাহিনী, সেনা প্রধান, জোসেফিনে")
ধর্ম
নেপলিয়ান ১৭৭১ সালের ২১শে জুলাই আজাকিকোতে ব্যাপ্টাইজড হন; তিনি একজন ধর্মপ্রাণ ক্যাথলিক হিসেবে বেড়ে ওঠেন কিন্তু যথেষ্ট ধর্মবিশ্বাস তার ছিলনা। পরিণত বয়সে নেপলিয়ানের উপাস্য ছিল অদৃশ্য ও অধরা ঈশ্বর। তবে,সামাজিক ও রাজনৈতিক কার্যক্ষেত্রে তিনি সংঘবদ্ধ ধর্মীয় শক্তির প্রতি অত্যন্ত অনুরাগী ছিলেন এবং নিজ লক্ষ হাসিলের জন্য তিনি তা প্রয়োগের জন্য যথেষ্ট মনযোগী ছিলেন। নিজের উপর ক্যাথলিক রীতিনীতি ও চমৎকারিত্বের প্রভাব উল্লেখ করেন তিনি।
নেপলিয়ান জোসেফিন ডি বেহারনেসকে ধর্মীয় অনুষ্ঠান ছাড়াই আইনি প্রক্রিয়ায় বিয়ে করেন। মিশর অভিযানের সময়, নেপলিয়ান একজন বিপ্লবী সেনাপ্রধানের জন্য যথেষ্ট ধর্মীয় উদারতা প্রকাশ করেন, ওলামাদের সঙ্গে আলোচনা করেন এবং ধর্মীয় উদযাপনের নির্দেশ দেন, কিন্তু পোপ ষষ্ঠ পায়াসের মৃত্যুর পর নেপলিয়ানের প্রধান সহকারী এই আচরণকে রাজনৈতিক কৌশল বলে মন্তব্য করেন: "আমরা তাদের ধর্মের প্রতি মিছে আগ্রহ দেখানোর ভান করার মাধ্যমে মিশরীয়দের বোকা বানাচ্ছি। বোনপোর্ট এবং আমি কেহই এই ধর্ম্যা ততটা বিশ্বাস করি না যতটা পায়াস দ্য ডিফাংটের ধর্মে করি।"। নিজ স্মৃতিগাঁথায়, বোনপড়তের সচিব বোরিন নেপলিয়ানের ধর্মবিশ্বাস সম্পর্কে একই মন্তব্য লেখেন। তার ধর্মীয় সুযোগগ্রহণের কৌশল তার এই বিখ্যাত উক্তিতে ফুটে উঠেছে: "নিজেকে ক্যাথলিক বানানোর মাধ্যমে আমি ব্রিটানি ও ভ্যান্ডিতে শান্তি এনেছি, নিজেকে ইতালীয় বানানোর মাধ্যমে আমি ইতালিতে সবার মন জয় করেছি। নিজেকে মুসলিম বানিয়ে আমি মিশরে নিজেকে প্রতিষ্ঠিত করেছি। আমি যদি ইহুদিদের শাসক হতাম, তবে আমি সলোমনের মন্দিরকে পুনঃপ্রতিষ্ঠিত করতাম।" তবে, জুয়ান কোরের মতে, "সে তুলনায়, নবী মুহাম্মদের জন্য বোনপোর্টের প্রশংসা ছিল খাঁটি।" এবং সেন্ট হেলেনায় তার বন্দিদশায় তিনি ভলতেয়ারের সমালোচক নাটকর্ম মাহোমেট-এ নবী মুহাম্মাদের নেতিবাচক চিত্রায়নের কঠোর সমালোচনা করেন।
নেপলিয়ন হিন্দু ধর্মের প্রতি বিশেষ আকর্ষণ লাভ করেছিলেন এবং হিন্দুরাজা শিবাজী মহারাজের ভূয়সী প্রসংসা করেন।
নেপোলিয়ন ১৮০৪ সালের ১-২ ডিসেম্বর প্যারিসের নটরডেমে পোপ সপ্তম পায়াস কর্তৃক "সম্রাট নেপোলিয়ন" উপাধি লাভ করেন। ১৮১০ সালে তিনি অস্ট্রিয়ার রাজকন্যা ম্যারি লুইকে ধর্মীয় বিধান অনুযায়ী বিয়ে করেন। ১৮১৩ সালে স্পেনে তার ভাইয়ের শাসনের সময়ে, তিনি স্প্যানিশ ইনকুইজিশন প্রথা বিলুপ্ত করেন। সেন্ট হেলেনায় নির্বাসিত হিসেবে অবস্থানকালে জেনারেল গরগারডের সঙ্গে একান্ত আলাপচারিতায় নেপলিয়ান মানুষের উৎপত্তির ব্যাপারে নিজের অধিবাস্তববাদী দৃষ্টিভঙ্গি তুলে ধরেন, এবং যীশুর স্বর্গীয়তা নিয়ে সন্দেহ পোষণ করেন, এই বলে যে, রোমান ক্যাথলিক না হওয়ার কারণে সক্রেটিস, প্লেটো, মুসলিমগণ এবং অ্যাংলিকানরা ধ্বংস হয়ে যাবে এমনটা বিশ্বাস করা খুবই হাস্যকর। ১৮১৭ সালে তিনি গরগার্ডকে আরও বলেন যে "আমি মুহাম্মদীয় ধর্মটাকে সবচেয়ে বেশি পছন্দ করি। এতে অল্প হলেও কিছু জিনিস আছে যা আমাদের ধর্মের থেকে অধিক শক্তিশালী।" এবং বলেন "সকল ধর্মের মাঝে মুহাম্মদীয় ধর্ম সবচেয়ে উত্তম।" তবে, মৃত্যুর পূর্বে একজন খ্রিস্টান ধর্মযাজকই তাকে গোসল করিয়েছিলেন।
পাথারকান্দি রেলওয়ে স্টেশন
পাথরকান্দি রেলওয়ে স্টেশন ভারতের আসাম রাজ্যের পাথরকান্দির পূর্ব অংশে অবস্থিত।স্টেশনে একটি প্ল্যাটফর্ম রয়েছে।
সিন্দখেদ রাজ
সিন্দখেদ রাজ (Sindkhed Raja) ভারতের মহারাষ্ট্র রাজ্যের বুলদানা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সিন্দখেদ রাজ শহরের জনসংখ্যা হল ১৩,৯৪০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে সিন্দখেদ রাজ এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
শুট ব্যানার্জী
শরদিন্দুনাথ বন্দ্যোপাধ্যায় (সুঁটে ব্যানার্জী নামে পরিচিত) (জন্ম: ৩ অক্টোবর, ১৯১১ - মৃত্যু: ১৪ অক্টোবর, ১৯৮০) তৎকালীন ব্রিটিশ ভারতের বাংলা প্রদেশের কলকাতায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৯ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে বাংলা, হিন্দু, মধ্যপ্রদেশ ও নয়ানগর দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। নিচের সারিতে ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন সুঁটে ব্যানার্জী।
প্রথম-শ্রেণীর ক্রিকেট
১৯৩১-৩২ মৌসুম থেকে ১৯৫৯-৬০ মৌসুম পর্যন্ত সুঁটে ব্যানার্জী’র প্রথম-শ্রেণীর খেলোয়াড়ী জীবন চলমান ছিল। সমগ্র প্রথম-শ্রেণীর খেলোয়াড়ী জীবনে ২৬.৬১ গড়ে ৩৮১ উইকেট ও পাঁচ সেঞ্চুরি সহযোগে ২০.৫০ গড়ে ৩৬৭১ রান তুলেছিলেন। ১৫ বছর বিহার দলকে রঞ্জী ট্রফি প্রতিযোগিতায় নেতৃত্ব দেন।
উনিশ বছর বয়সে সুঁটে ব্যানার্জী’র প্রথম-শ্রেণীর ক্রিকেটে অভিষেক ঘটে। ১৯৩৩-৩৪ মৌসুমে মেরিলেবোন ক্রিকেট ক্লাব (এমসিসি) ভারত গমন করে। সফরকারী দলটির বিপক্ষে ভারতীয় ও অ্যাংলো-ভারতীয়দের নিয়ে গড়া দলের সদস্যরূপে অংশগ্রহণ করেছিলেন তিনি।
নভেম্বর, ১৯৪১ সালে মহারাষ্ট্রের বিপক্ষে নয়ানগরের সদস্যরূপে খেলোয়াড়ী জীবনের সেরা বোলিং পরিসংখ্যান গড়েন। এক ঘণ্টার অল্প সময় বেশি নিয়ে ৮/২৫ পান ও উভয় ইনিংসেই দলের পক্ষে সবচেয়ে বেশি রান তোলেন। পরের বছর জামশেদপুরে টাটা স্টিলে যোগদান করেন ও খেলোয়াড়ী জীবনের বাদ-বাকী সময়ে বিহার দলের পক্ষে খেলেছিলেন তিনি।
১৯৪৯ সালে জামশেদপুরে প্রতিপক্ষ দিল্লি দল তৃতীয় দিনে ৪৬ রানের জয়ের লক্ষ্যমাত্রায় অগ্রসর হয় ও ঐ দলের হাতে আট উইকেট ছিল। ব্যানার্জী হ্যাট্রিক করেন ও ঊনচল্লিশ মিনিটে গুটিয়ে দেন। ঐ বছরের শেষদিকে ওড়িষ্যার বিপক্ষে ৪৩ ও ১১০ রান তুলে উভয় ইনিংসে সর্বোচ্চ রান সংগ্রাহক হন। এরপর বল হাতে ৬/৩৭ পেয়েছিলেন। আরও এক দশক রঞ্জী ট্রফিতে ব্যানার্জী তার খেলা চালিয়ে যান।
বিহার দলে যোগদানের পর থেকেই অধিনায়কের দায়িত্ব পালন করতেন। রঞ্জী ট্রফিতে ১৯৫০-এর দশকে বিহার দল নিয়মিতভাবে প্রথম রাউন্ডেই বাংলা দলের কাছে পরাজিত হয়ে বিদেয় হতো। এ ধরনের একটি খেলাতেই ব্যানার্জী প্রথম-শ্রেণীর ক্রিকেটে তার ব্যক্তিগত সর্বোচ্চ ১৩৮ রান তুলেছিলেন। ষাটের কাছাকাছি বয়সে ভিলাইয়ে চলে যান ও ১৯৫৯-৬০ মৌসুমে মধ্যপ্রদেশের সদস্যরূপে সর্বশেষ মৌসুম অতিবাহিত করেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন সুঁটে ব্যানার্জী। এছাড়াও, পাঁচটি অনানুষ্ঠানিক টেস্টে অংশ নিয়েছিলেন তিনি। আন্তর্জাতিক ক্রিকেটে দূর্ভাগ্যের শিকারে পরিণত হওয়া ভারতীয় ক্রিকেটারদের লম্বা তালিকায় খুব সম্ভবতঃ সুঁটে ব্যানার্জী’র নাম শীর্ষে অবস্থান করবে।
ভারত ক্রিকেট ক্লাবের সদস্যরূপে লর্ড টেনিসন একাদশের বিপক্ষে খেলার জন্যে আমন্ত্রিত হন। ব্রাবোর্ন স্টেডিয়ামে অনুষ্ঠিত প্রথম খেলায় তিনি ৬/৮৯ পান। একই দলের বিপক্ষে তিনবার অনানুষ্ঠানিক খেলায় অংশ নিলেও পরের খেলাগুলোয় তার খেলার মান সাধারণ পর্যায়ের ছিল।
ইংল্যান্ড গমন, ১৯৪৬
১৯৪৫-৪৬ মৌসুমে অস্ট্রেলিয়ান সার্ভিসেস একাদশের বিপক্ষে একটি অনানুষ্ঠানিক টেস্টে অংশ নেন ও আট উইকেট পান। ফলশ্রুতিতে, ১৯৪৬ সালে বিস্ময়করভাবে ইংল্যান্ড গমনার্থে ভারত দলের পক্ষে খেলার জন্যে আহুত হন। ১৯৩৬ সালে ভারত দলে বেশ কয়েকজন ফাস্ট বোলারের উপস্থিতি থাকলেও ১৯৪৬ সালে এর ব্যতিক্রম লক্ষ্য করা যায়। দলে কেবলমাত্র শুট ব্যানার্জী ও রঙ্গ সোহনী’র অংশগ্রহণ ছিল। তবে, সোহনী দুই টেস্টে অংশ নিলেও সুঁটে ব্যানার্জীকে এবারো বিফল মনোরথে ফিরে আসতে হয়। তিনি কোন টেস্টেই খেলার সুযোগ পাননি। কিন্তু, এ সফরের প্রস্তুতিমূলক খেলাগুলোয় অংশ নিয়ে ৩১৫ রান ও ৩১ উইকেট পেয়েছিলেন। ল্যাঙ্কাশায়ার ও মিডলসেক্সের বিপক্ষে চার উইকেট পেয়েছিলেন এবং উভয় ক্ষেত্রেই ভারত দলের বিজয়ে ভূমিকা রেখেছিলেন।
ওভালে সারে দলের বিপক্ষে দলের সংগ্রহ ২০৫/৯ থাকাকালীন চান্দু শরতের সাথে জুটি গড়েন। শরৎ অপরাজিত ১২৪ ও তিনি ১২১ রান তুলেছিলেন। একই ইনিংসে ১০ ও ১১ নম্বরে সেঞ্চুরি করার এটিই একমাত্র ঘটনা ছিল। ২০০৯ সাল পর্যন্ত প্রথম-শ্রেণীর ক্রিকেটে শেষ উইকেট জুটিতে ২৪৯ রান দ্বিতীয় সর্বাধিক রানের মর্যাদা পায়।
ওয়েস্ট ইন্ডিজের মুখোমুখি
১৯৪৮-৪৯ মৌসুমে ভারতের মাটিতে পূর্ব অঞ্চলের সদস্যরূপে সফররত ওয়েস্ট ইন্ডিজ একাদশের মুখোমুখি হন। এলাহাবাদের ম্যাটিং উইকেটে তিনি ৭/৬৭ পেয়েছিলেন। এরপর, জয়সূচক রান তুলে দলকে দশ উইকেটে জয় এনে দেন। এ সফরে ওয়েস্ট ইন্ডিজের এটিই একমাত্র পরাজয়ের ঘটনা ছিল। দূর্দান্ত ক্রীড়াশৈলী প্রদর্শনের স্বীকৃতিস্বরূপ ৩৭ বছর বয়সে সিরিজের শেষ টেস্টে তাকে অন্তর্ভুক্ত করা হয়।
৪ ফেব্রুয়ারি, ১৯৪৯ তারিখে মুম্বইয়ে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। একমাত্র টেস্টে ১/৭৩ ও ৪/৫৪ বোলিং করেন। এরফলে, ওয়েস্ট ইন্ডিজের ইনিংস খুব দ্রুত শেষ হয়ে যায়। নিজস্ব পঞ্চম বলেই উইকেটের সন্ধান পান তিনি। ব্রাবোর্ন স্টেডিয়ামে দ্বিতীয় ইনিংসে দ্রুত চার উইকেট পান ও ভারতের জয়ের ৩৬১ রানের লক্ষ্যমাত্রায় নেমে তিনি মিডউইকেট দিয়ে ছক্কা হাঁকিয়েছিলেন। পরবর্তী তিন বছর ভারত দল কোন টেস্ট খেলেনি। এরফলে, সুঁটে ব্যানার্জী’র আন্তর্জাতিক খেলোয়াড়ী জীবনেরও সমাপ্তি ঘটে।
খেলার ধরন
ব্যানার্জী তার বোলিং ব্যাটসম্যানের উইকেট বরাবর অন ও অফ - উভয় দিকেই করতে পারতেন। ১৯৩৬ সালে ইংল্যান্ডে প্রথম সফরের পর ইনসুইঙ্গারের উন্নতি ঘটান। মাঝেমধ্যেই আউট সুইঙ্গার করতেন ও লেগ ব্রেকের আদলে ধীরলয়ে বোলিং করতেন। খেলোয়াড়ী জীবনের বিভিন্ন পর্যায়ে বিভিন্ন অবস্থানে ব্যাটিং করেছেন। সচরাচর, নিচেরসারিতেই ব্যাটিংয়ে নামতেন তিনি। এছাড়াও, মাঝেমধ্যে ইনিংসের গোড়াপত্তনে নামতেন।
১৪ অক্টোবর, ১৯৮০ তারিখে ৬৯ বছর বয়সে পশ্চিমবঙ্গের কলকাতা এলাকায় সুঁটে ব্যানার্জী’র দেহাবসান ঘটে।
ওয়েসেক্সের এথেলবার্গ
এথেলবার্গ (ইংরেজি: Æthelburg, বানানান্তরে: Æthelburh বা Ethelburga; আনুমানিক ৬৭৩-৭৪০) ছিলেন ওয়েসেক্সের রানি। রাজা আইন ছিলেন তাঁর স্বামী। ৭২২ খ্রিস্টাব্দে বিদ্রোহী এয়াল্ডবার্টের অনুসন্ধানে অথবা বিদ্রোহীদের শহর দখল আটকাতে তিনি রাজা আইন নির্মিত টনটন শহরটি ধ্বংস করেছিলেন এথেলবার্গ। এই ঘটনাটির জন্যই সম্ভবত তিনি ইতিহাসে সর্বাধিক খ্যাতি অর্জন করেন। অল্প যে কয়েকজন অ্যাংলো-স্যাক্সন নারী যোদ্ধার কথা জানা যায়, কোনও কোনও ঐতিহাসিক এথেলবার্গকে তাঁদের অন্যতম মনে করেন। ৭২৬ খ্রিস্টাব্দে রোমে তীর্থযাত্রার উদ্দেশ্যে কোনও স্পষ্ট উত্তরাধিকার না নির্বাচিত করেই আইন সিংহাসন ত্যাগ করলে, এথেলবার্গ তাঁর সঙ্গে রোমের উদ্দেশ্যে যাত্রা করেন। এথেলবার্গ ও রাজা আইন দু’জনেই রোমে প্রয়াত হন।
স্টার স্পোর্টস ৪
স্টার স্পোর্টস ৪ হল স্টার স্পোর্টস নেটওয়ার্ক দ্বারা পরিচালিত ভারতের একটি খেলাধুলাভিত্তিক চ্যানেল। স্টার নেটওয়ার্কের আওতায় ২০১৩ সালের ৬ নভেম্বর থেকে ইএসপিএন থেকে নাম বদলে পরবর্তীতে স্টার স্পোর্টস ৪ এবং ইএসপিএন এইচডি থেকে স্টার স্পোর্টস এইচডি ২ হিসাবে নামকরণ করা হয়। এই দুটি চ্যানেল স্টার ইন্ডিয়া দ্বারা পরিচালিত শুধুমাত্র দুটি চ্যানেল যা শুধুমাত্র ক্রিকেট চ্যানেল হিসেবে পরিচিত নয় এমন।
স্টার স্পোর্টস এইচডি ২
স্টার স্পোর্টস এইচডি ২ প্রিমিয়ার লীগ, লা লিগা এবং সিরিই হাই ডেফিনিশন ফুটবল ম্যাচ সম্প্রচার করে থাকে। এছাড়াও চ্যানেলটি ২০১২ সালের গ্রীষ্মকালীন অলিম্পিকে কিছু অনুষ্ঠানমালা হাই ডেফিনিশন সম্প্রচার করেছিল। চ্যানেলটি এটিপি ৫০০ সিরিজ এবং এটিপি ওয়ার্ল্ড ট্যুর মাস্টার ১০০০ মত টেনিস অনুষ্ঠানমালা সম্প্রচার করে থাকে সান ডাইরেক্ট, রিলায়েন্স ডিজিটাল টিভি, ভিডিওকন ডি২এইচ, এয়ারটেল ডিজিটাল টিভি এবং টাটা স্কাই এর মাধ্যমে।
সম্প্রচার
নিম্নলিখিত ক্রীড়াভিত্তিক অনুষ্ঠানমালা স্টার স্পোর্টস ৪ চ্যানেলে সম্প্রচার করা হয়ে থাকে।
অলওয়েজ কাভি কাভি
অলওয়েজ কাভি কাভি (সবসময় কখনো কখনো) হচ্ছে ২০১১ সালের একটি বলিউড রোমান্স চলচ্চিত্র। চলচ্চিত্রটি পরিচালনা করেছেন রোশন আব্বাস। রেড চিলিজ এন্টারটেইনমেন্ট এর ব্যানারে নির্মিত এই ছবিটির কাহিনী লিখেছেন রঞ্জিত রায়না। প্রধান চরিত্রগুলোতে অভিনয় করেছেন আলী ফজাল, জিসেলী মন্টিরো ও জোয়া মরানি। এছাড়াও ছবিতে শাহরুখ খান এর একটি গানে বিশেষ বিশেষ উপস্থিতি আছে।
মাহিন রিজভি
মাহিন রিজভি হলেন একজন পাকিস্তানি টেলিভিশন অভিনেত্রী এবং মডেল। ২০১৩ সালের বাশার মমিন নামক ধারাবাহিক নাটকে সহিরা চরিত্রে অভিনয়ের জন্য তিনি সবচেয়ে বেশি পরিচিত। এছাড়া তিনি বিলকিস কৌর (২০১১), আধুরী অরাত (২০১৩), জিন্দেগি গুলজার হ্যায় (২০১৩), ডাইজেস্ট রাইটার ও ইকরার (২০১৫) ইত্যাদি নাটকে অভিনয় করেছেন। ডাইজেস্ট রাইটারে তাঁর কাজের জন্য, তিনি সেরা সহায়ক অভিনেত্রীর বিভাগে তৃতীয় হাম পুরস্কারের জন্য মনোনীত হয়েছিলেন।